বিজ্ঞাপনের সাহায্যেই ব্যক্তি তথা প্রতিষ্ঠানের বিজ্ঞাপনের প্রয়োজনকে অত্যাবশ্যক করে তুলেছিল পশ্চিম ইউরোপের বিভিন্ন স্থানের অনেক বড় বড় শিল্প-কারখানা। তার সাথে বলা যায়, নতুন পণ্যদ্রব্য বাজারজাতের জন্যই বিজ্ঞাপনের জরুরি প্রয়োজন হয়ে ওঠে। সুতরাং বলা চলে, সর্ব প্রথম আকর্ষণীয়ভাবে যে বিজ্ঞাপনটি বেরিয়েছিল সেটি ১৪৮০ সালে, তা লন্ডনে ছাপা হয়েছিল। বাংলাদেশের বিজ্ঞাপন শিল্পের ইতিহাস টানার সঙ্গে সঙ্গে মনে করি, এর সঙ্গে বাংলাদেশের ঐতিহাসিক, ভৌগলিক অবকাঠামো জড়িত। সত্যিকার অর্থে যদি দেশীয় রাজনৈতিক পালাবদলগুলো বাদ দেওয়া হয় এবং যদি বাংলাদেশের অর্থনীতির দিকে দৃষ্টি দেওয়া যায়, তবে দেখা যাবে ভারত উপমহাদেশে শিল্পকারখানা যখন শুরু ঠিক তখনই বিজ্ঞাপন শিল্পের সূচনা। যে সব জায়গায় ক্রেতারা ছিল সেসব জায়গায় বিজ্ঞাপন প্রথা শুরু হয়েছিল। তাদের পণ্যদ্রব পরিচিত করার জন্যেই বিজ্ঞাপন ব্যবস্থা শুরু হয়েছিল। সুতরাং সে অর্থে ঘটা করেই বলা যায়, ভারতে যখন বিজ্ঞাপনের সূচনা হয়েছিল ঠিক তখন থেকে বর্তমানের এই বাংলায় বিজ্ঞাপন শিল্পের শুরু হয়।